Deg tesleḍt n tiremt n tsiwelt, tin yeɛnan amek i d-yessawal umsawal taḥkayt, nufa-d amsawal yessexlaḍ gar wayen yeḍran imiren d wayen iɛeddan. Ma yella deg tesleḍt n tirurda, tin yerzan amek id-yusa wakud n tsiwelt, nufa-d amsawal yurar s wakud n tsiwelt, yella wanida amsawal yessiɣzif tidyanin n teḥkayt, imi iḥekku-d s telqayt, ad yawi taḥkayt deg yiwen nlwaqt akken id-teḍṛa, yella wanida i iḥebbes taḥkayt iwakken ad yuɣal ɣer tayeḍ, yessexdem s waṭas anamal n wakud “zik” d yimyagen yeftin ɣer yezri, daɣen yella wanida yesɛedday ineḍruyen s lemɣawla.